Søndag den 15. marts klokken 16.50 møder Aalborg Håndbold FC Barcelona til 1/8-finalen i Champions League i Gigantium. Alle billetter er solgt, og det betyder, at kampen bliver overværet af 4.666 tilskuere. - Der har været en helt overvældende interesse for at sikre sig billetter til kampen. Vi er glade for at kunne være med til at give det nordjyske håndbold-publikum denne store oplevelse, siger direktør Jan Larsen, Aalborg Håndbold. Det er andet år i træk, Aalborg Håndbolds kamp i 1/8-finalen mod FC Barcelona trækker fulde huse. Returkampen i Palau Blaugrana i Barcelona spilles søndag den 22. marts.

Opsummering:
Alle billetter til Aalborg Håndbolds opgør mod FC Barcelona er solgt. Kampen vil blive overværet af 4.666 tilskuere.